CELEX: 32006R0974
Language: da
Date: 2006-06-29 00:00:00
Title: Kommissionens forordning (EF) nr. 974/2006 af  29. juni 2006  om ændring af forordning (EF) nr. 877/2004 om gennemførelsesbestemmelser til forordning (EF) nr. 2200/96 for så vidt angår meddelelse af priser, der er noteret på markederne for friske frugter og grøntsager

30.6.2006   
            
            
               DA
            
            
               Den Europæiske Unions Tidende
            
            
               L 176/68
            
         
      KOMMISSIONENS FORORDNING (EF) Nr. 974/2006
   af 29. juni 2006
   om ændring af forordning (EF) nr. 877/2004 om gennemførelsesbestemmelser til forordning (EF) nr. 2200/96 for så vidt angår meddelelse af priser, der er noteret på markederne for friske frugter og grøntsager
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 28, stk. 2, og
   ud fra følgende betragtninger:
   
               (1)
            
            
               I bilaget til Kommissionens forordning (EF) nr. 877/2004 (2) findes en liste over repræsentative markeder, på hvilke der i hele produktionsåret eller i et af de tidsafsnit, hvori produktionsåret er opdelt, afsættes en væsentlig del af den indenlandske produktion af et givet produkt.
            
         
               (2)
            
            
               I Tyskland er det repræsentative marked for gulerødder flyttet fra Schleswig-Holstein til Nordrhein-Westfalen.
            
         
               (3)
            
            
               Forordning (EF) nr. 877/2004 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager —
            
         UDSTEDT FØLGENDE FORORDNING:
   Artikel 1
   I bilaget til forordning (EF) nr. 877/2004 ændres markedet »Schleswig-Holstein (DE)« for produktet »gulerødder« til »Nordrhein-Westfalen (DE)«.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juni 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64).
   
      (2)  EUT L 162 af 30.4.2004, s. 54.